ΓΡΑΠΤΗ ΕΡΩΤΗΣΗ E-0004/03

υποβολή: Olivier Dupuis (NI) προς την Επιτροπή

(16 Ιανουαρίου 2003)

Θέμα: Παράνομη κράτηση Βουδιστών ηγετών στο Βιετνάμ

Σύμφωνα με πληροφορίες που μεταδόθηκαν από την MKO Qu Me: Action for Democracy in Vietnam, η οποία εδρεύει στο Παρίσι, η περίπτωση των ιερωμένων Ven. Thich Huyen Quang και

Ven. Thich Quang Do, σημαινόντων διαφωνούντων και ηγετών της απαγορευμένης ενοποιημένης βουδιστικής εκκλησίας του Βιετνάμ (UBCV) είναι φοβερά ανησυχητική. Ο ύπατος πατριάρχης της UBCV Thich Huyen Quang γιορτάζει τώρα το εικοστό έτος του κατ'οίκον περιορισμού του στην παγόδα Ouang Phuoc, στο χωριό Nghai Hanh, στην απομεμακρυσμένη κεντρική επαρχία του Quang Ngai, χωρίς να έχει προηγηθεί δίκη. Συνελήφθη το 1982 λόγω της διαμαρτυρίας του για την καταπίεση της ανεξάρτητης UBCV και για τη δημιουργία μιαςποστηριζόμενης από το κράτος Βουδιστικής Εκκλησίας του Βιετνάμ. Δεν του απαγγέλθηκε ποτέ επίσημη κατηγορία ούτε του δόθηκε το δικαίωμα δίκαιης δίκης. Σήμερα, ο 84χρονος βουδιστής μοναχός βρίσκεται σε κακή σωματικήγεία, η οποία είναι αποτέλεσμα των σκληρών συνθηκών κράτησης. Σε ένα μήνυμα προς το Ευρωπαϊκό Κοινοβούλιο τον Σεπτέμβριο του 2002 επιβεβαίωσε ότι παρενοχλείται επανειλημμένως από την ασφάλεια, στερείται κάθε ελευθερίας κινήσεως και επικοινωνίας και τού έχει αφαιρεθεί το δικαίωμα ιατρικής περίθαλψης. Ο αναπληρωτής ηγέτης της UBCV, Ven. Thich Quang Do, κρατείται κάτω από φοβερά δύσκολες συνθήκες στο μοναστήρι Thanh Minh Zen στην πόλη Ho Chi Minh. Ο 74χρονοςποψήφιος για το Βραβείο Νόμπελ Ειρήνης καταδικάστηκε σε δύο χρόνια διοικητικής κράτησης τον Ιούνιο του 2001 επειδή έκανε έκκληση για δημοκρατία στο Βιετνάμ προτείνοντας ένα σχέδιο για ειρηνική μετάβαση στο δημοκρατικό καθεστώς. Επί του παρόντος κρατείται σε απομόνωση. Και οι δύο μοναχοί έχουν αναγνωρισθεί από τον ΟΗΕ ως θύματα αυθαίρετης κράτησης. Παρά το γεγονός οτι ο Επίτροπος Christopher Patten επανέλαβε τη βαθειά ανησυχία της ΕΕ για τη MTEXTσυνεχιζόμενη κράτησή τους, οι βιετναμέζικες αρχές αρνήθηκαν, τον περασμένο Σεπτέμβριο, να επιτρέψουν σε Αντιπροσωπεία του Ευρωπαϊκού Κοινοβουλίου, που πραγματοποιούσε επίσκεψη, να ταξιδέψει στο Quang Ngai και στην πόλη Ho Chi Minh για να συναντήσει τους Thich Huyen Quang Do και Thich Quang Do, παρ'όλο που η Αντιπροσωπεία είχε εντολή με βάση ψήφισμα του Ευρωπαϊκού Κοινοβουλίου (Ιούλιος 2001(1)) να συναντήσει κρατούμενους θρησκευτικούς ηγέτες στο Βιετνάμ.

Θεωρεί η Επιτροπή οτι η πρόσφατη παρεμπόδιση από τη βιετναμέζικη κυβέρνηση των συναντήσεων της Αντιπροσωπείας του Ευρωπαϊκού Κοινοβουλίου με κρατούμενους θρησκευτικούς ηγέτες στο Βιετνάμ αποτελεί παραβίαση της ρήτρας σχετικά με τα ανθρώπινα διακιώματα, η οποία συμπεριλαμβάνεται στη συμφωνία συνεργασίας ΕΕ-Βιετνάμ του 1995 και αν ναι, τι μέτρα σκοπεύει να λάβει η Επιτροπή αναφορικά με αυτό το θέμα· Έχονταςπόψη τη σοβαρή επιδείνωση τηςγείας του Πατριάρχη της UBCV, θα ασκήσει η Επιτροπή μεγάλη πίεση στη βιετναμέζικη κυβέρνηση, ώστε να του επιτρέψει να επιστρέψει στην πόλη Ho Chi Minh για ιατρική θεραπεία· Θα στείλει η Επιτροπή έναν διπλωματικό απεσταλμένο της ΕΕ για να επισκεφθεί με την πρώτη ευκαιρία τον Thich Huyen Quang στο Quang Ngai;

(1) ΕΕ C 65 E της 14.3.2002, σελ. 369.

Απάντηση του κ. Patten εξ ονόματος της Επιτροπής

(4 Φεβρουαρίου 2003)

Η πολιτική της Επιτροπής, όπως παρατίθεται στην ανακοίνωση της Επιτροπής του Μαΐου 2001 σχετικά με τον ρόλο της Ευρωπαϊκής Ένωσης στην προώθηση των δικαιωμάτων του ανθρώπου, και του εκδημοκρατισμού στις τρίτες χώρες(1), αποσκοπεί στο να ενθαρρύνει και ναποστηρίζει τη συνεχή πρόοδο που συντελείται όσον αφορά τα δικαιώματα του ανθρώπου και τη δημοκρατία σε όλα τα σχετικά διεθνή και διμερή φόρα. Η Επιτροπή, από κοινού με τα κράτη μέλη που εκπροσωπούνται στο Βιετνάμ, παρακολουθεί εκ του σύνεγγυς τις εξελίξεις στον τομέα των δικαιωμάτων του ανθρώπου στη χώρα.

Η ρήτρα για τα δικαιώματα του ανθρώπου της συμφωνίας συνεργασίας μεταξύ Κοινότητας — Βιετνάμ του 1995 παρέχει στην Επιτροπή και στην κυβέρνηση του Βιετνάμ ένα πρόσθετο πλαίσιο για την έναρξη πολιτικού διαλόγου σχετικά με όλα τα σημαντικά θέματα, που συμπληρώνει τις συνήθεις διπλωματικές οδούς και τα διαβήματα της Ένωσης προς την κυβέρνηση του Βιετνάμ.

Παρακαλώ να ανατρέξετε στην απάντηση της Επιτροπής στη γραπτή ερώτηση E-0003/03 πουπέβαλε το Αξιότιμο Μέλος(2) σχετικά με την κοινή δήλωση της Ένωσης όσον αφορά τη θρησκευτική ελευθερία στο Βιετνάμ κατά τη συνεδρίαση της συμβουλευτικής ομάδας το Δεκέμβριο του 2002.

Η Επιτροπή και τα κράτη μέλη ζήτησαν από τις αρχές του Βιετνάμ να ελευθερώσει τον κ. Quang και τον κ. Do. Η Επιτροπή θεωρεί ότι η κράτηση τους/ κατόίκον περιορισμός δεν δικαιολογούνται ούτε από τις πράξεις για τις οποίες κατηγορούνται ούτε από την προχωρημένη ηλικία τους. Η αντιπροσωπεία της Επιτροπής στο Βιετνάμ κατέθεσε πρόσφατα νέα αίτηση επίσκεψης του κ. Quang και του κ. Do. Σε περίπτωση που η αντιπροσωπεία λάβει θετική απάντηση, η Επιτροπή θα ενημερώσει το Αξιότιμο Μέλος σχετικά με τις εν λόγω συναντήσεις.

(1) COM(2001)252 τελικό.

(2) βλέπε σελίδα 206.